Ալեքսանդր Սկրիպով

Ալեքսանդր Նիկոլաևիչ Սկրիպով (, ), ռուս գրող, բանաստեղծ, թարգմանիչ, ուսուցիչ, գավառագետ։

Կենսագրություն 
Ծնվել և մեծացել է լուգանսկցի մեքենավար-երկաթուղայինի ընտանիքում։ Մանկությունը անցել է Խոմուտց խուտորում, այնուհետև սովորել է Մեչետինսկի ստանիցայի բարձրագույն տարրական ուսումնարանում։ 1919 թվականին կամավոր մտնում է Կարմիր բանակի շարքերը։ 1921 թվականին ընդունվում է կոմերիտմիության շարքերը, դառնում կոմերիտական բջիջների ակտիվ կազմակերպիչ, պայքարում անապաստան երեխաների իրավունքների համար, եղել է գյուղխորհրդի քարտուղար, խրճիթ-ընթերցարանի վարիչ։ Զորացրվելուց հետո եղել է շրջանային ժողովրդական կրթության բաժնի հրահանգիչ, այնուհետև անցնում ուսուցչական աշխատանքի։ 1928 թվականին հրատարակում է առաջին բանաստեղծական ժողովածուն «Փայլակ» անվանումով։ 1929 թվականին Սկրիպովը ընդունվում է Գյուղացիական գրողների Համառուսական ընկերության անդամ (ԳԳՀԸ), հաճախ տպագրվում էր «Մուրճ», «Բոլշևիկյան հերթափոխ», «Խորհրդային հողագործ», «Կոլտնտեսային պրավդա» և այլ թերթերում։

Հայրենական Մեծ պատերազմի ընթացքում Սկրիպովը Խորհրդային բանակի շարքերում մասնակցել է Ռոստովի, Ուկրաինայի, Վիեննայի ազատագրմանը։ Այդ ժամանակ նա գրել է բազմաթիվ բանաստեղծություններ, ակնարկներ, թղթակցություններ, որոնք հրապարակվել են ռազմաճակատային թերթում։

1946 թվականի հունվարից Ալեքսանդր Նիկոլաևիչը նորից աշխատում է պատմության ուսուցիչ և գյուղական դպրոցի տնօրեն, ավարտում է Դոնի Ռոստովի մանկավարժական ինստիտուտի պատմության ֆակուլտետը` դառնալով Կալմիցկի և Լուգանսկի գրական հրատարակչության խմբագիր։

Ստեղծագործական ուղի 
Սկրիպովը հայտնի է առաջին հերթին «Ասք Իգորի գնդի մասին» թարգմանությամբ, որն առաջին անգամ հրապարակվել է 1939 թվականին «Գրական Ռոստով» ալմանախում։ Հետագայում Սկրիպովը բամիցս վերամշակում է թարգմանությունը։ Սկրիպովը հեղինակ է նաև ռուսական մեկ այլ գրական հուշարձանի «Զադոնշչինայի» բանաստեղծական թարգմանության, պատմա-գավառագիտական «Վայրի դաշտի լայնարձակ տարածքներում» ակնարկների, կալմիկական ժողովրդական հեքիաթների գրական մշակմամբ, Դոնի քաղաքացիական պատերազմի մասին, «Տափաստանային լայնարձակ տարածքներում» վեպի, Կիևյան Ռուսիայի մասին XII դարի «Երգի ծնունդը» վիպակի։

Պարգևներ 
Ալեքսանդր Նիկոլաևիչ Սկրիպովը պարգևատրվել է Կարմիր դրոշի շքանշանով, «Աշխատանքային արիության համար», արծաթե մեդալով «Գերմանիայի դեմ տարած հաղթանակի», «Վիենայի գրավման համար» մեդալներով, ԺՏՆՑ-ի բրոնզե մեդալով, ինչպես նաև ՎԼԿՍՄ ԿԿ-ի Պատվոգրով, ՌՍՖՍՀ Կրթության նախարարության մանկավարժական գիտությունների Ակադեմիայի պատվոգրով։

Ստեղծագործություններ 
 Школьный музей. — Ростов н/Д:Кн. изд-во, 1953. Соавт. И. И. Бондаренко.
 Слово о полку Игореве: Стихотвор. пер. и послесл. А. Н. Скрипова. — Ростов н/Д:Кн. изд-во, 1957.
 На просторах Дикого поля: Из прошлого. — Ростов н/Д: Изд-во Рост. ун-та, 1960.
 В степных просторах: Роман-хроника. — Киев: Рад. письменник, 1966.
 Перечни и жемчуг. — М.: Малыш, 1972.
 Рождение песни: Ист. повесть. — Краснодар: Кн. изд-во, 1977.
 Красавица Бадма: Калм. нар. сказки; пер. с калм., А. Скрипова. — Элиста: Калм. кн. изд-во, 1974.
 В цвету родная степь: Повесть о детстве. — Ростов н/Д:Кн. изд-во, 1980.
 За землю русскую. — Ростов н/Д: Изд-во Рост. ун-та, 1982.

Գրականություն 
 Писатели Дона: Библиографический указатель. — Изд. 2-е, испр. и доп. — Ростов н/Д: Кн. изд-во, 1986. — 416 с.

Արտաքին հղումներ 
 ЛЕТОПИСЕЦ ИЗ АЗОВА
 Добрые дела Александра Скрипова
 Скрипов Александр Николаевич

Ռուս գրողներ
Հայրենական մեծ պատերազմի մասնակիցներ
Գրողներ այբբենական կարգով
Ռուս թարգմանիչներ
Ռուս բանաստեղծներ
Հայրենական պատերազմի 1-ին աստիճանի շքանշանակիրներ
Ռուս մանկավարժներ
Ռուս գավառագետներ
Բանաստեղծներ այբբենական կարգով